Wanpela koros namel long wanpela famili blong Aborigine na Pacific Island ibin kamap ken long Woodridge,saut blong Brisbane.
Polis riot skuad ibin go kamap long brukim dispela tupela grup taim wanpela pait ibin kamap samting olsem 5 kilok long Monday apinun
Na inogat arrest ibin kamap
Wanpela koros ibin kamap namel long ol long wiken taim wanpela pait ibin kamap namel long famili blong tupela grup long Douglas Street na polis ibin arrestim tupla man.
Pipol istap long dispela hap ibin tok ol bel koros namel long dispela grup ibin stap longpela taim nau stat long taim Richard Saunders,husait i wanpela Aborigine ibin dai long 2008.
Na dispela koros blong ol igo bikpela ken long las mun bihain long daia blong wanpela yangpela boi Jackson Doolan,em train ibin kilim em bihain long em ibin stap insait long ol koros wantaim wanpela grup blong ol man long platform.
Polis bai holim toktok wantaim ol lida blong komuniti olsem wanpela wei long daunim dispela heve na oli tok polis patrol long dispela eria bai igo bikpela.
Superintendent Noel Powers itok planti ol lokel pipol ilaikim gutpela sidaun na polis nau bai mekim olgeta samting oli ken long daunim dispela ol koros.
"We work very closely with the access services, with all the respective agencies who deal with these areas," he said.
"We've got a very good working relationship with these people to try to stop any simmering tensions that do come to the fore.
"Unfortunately this one seems to be ongoing and we really are trying to work hard with the elders of both communities to try and get on top of it."
Ol lida blong Aborgine ibin tok oli wari long dispela ol tingting nogut iwok long stap yet.
Na Queeland Premia Campbell Newman itok ol pait na trabel olsem inogat nid long en.
"I just ask people to think about just cooling it down a bit."
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn eng_Latn eng_Latn eng_Latn tpi_Latn tpi_Latn eng_Latn